International Karate +

International Karate + (tunnetaan myös nimellä IK+) on vuonna 1987 julkaistu karateaiheinen taistelupeli. System 3:n kehittämä peli julkaistiin Atari ST:lle, Amigalle, Amiga CD32:lle ja Commodore 64:lle. Myöhemmin se julkaistiin myös Game Boy Advancelle ja PlayStationille vuonna 2003 ja Wiille Virtual Consolen kautta 2008. Yhdysvalloissa peli julkaistiin Commodore 64:lle nimellä Chop N' Drop ja Game Boy Advancella peli tunnetaan nimellä International Karate Advance.

Pelattavuus
Sivusta kuvatussa IK + tappelupelissä ottelee kolme karatekaa yhtä aikaa, joista yksi tai kaksi hahmoa on pelaajan ohjaamia ja kaksi tai yksi tietokoneen ohjaamana. Tarkoituksena on kerätä kuusi palkkia täyteen ja kerätä eniten pisteitä yhden erän aikana. Pisteet kertyvät sitä mukaa, kun on osunut potkaisemalla tai lyömällä vastustajiinsa. Mikäli pelaaja jää pisteissä viimeiseksi peli päättyy. Sen sijaan jos pelaaja läpäisee kaksi erää peräkkäin, tulee välissä bonuskierros, jossa pelaajan täytyy suojata itseään kilvellä pomppivilta palloilta tai potkia pommeja pois kuvaruudusta ennen kuin ne räjähtävät.

Lähteet

Aiheesta muualla 
 

Vuoden 1987 videopelit
Karate-pelit
Atari ST -pelit
Amiga-pelit
Amiga CD32 -pelit
Commodore 64 -pelit
Game Boy Advance -pelit
PlayStation-pelit
Virtual Console -pelit